מאיה בצלאל

מאיה בצלאל-עסיס (נולדה ב-18 ביולי 1983) היא שדרנית רדיו ומגישת טלוויזיה ישראלית.

ביוגרפיה
מאיה בצלאל גדלה בקריית גת במשפחה בת שמונה אחים, בתם של משה ולילי.
בשנת 2009 היא השתתפה בתוכנית "טינופת" ששודרה בערוץ הוט 3 כחברת פאנל. בנוסף השתתפה כחברת פאנל בתוכנית "מהדורת השבט" בהגשת עדן הראל שליוותה את התוכנית "הישרדות" ושודרה בערוץ עשר, ובתוכנית "המצעד 7.0" בערוץ הבידור בהוט.

בשנת 2012 יצרה ושיחקה בסדרת הרשת "צדיקה בסדום" ששודרה באתר מאקו.

בשנת 2014 השתתפה בסדרת הדוקו ריאליטי "היחידה".

הגישה את תוכנית האולפן "מת על לה לה לנד" בערוץ 24 שליוותה את הסדרה "חי בלה לה לנד" לצד מושיק גלאמין ואלירז שדה.

משנת 2013 בצלאל משדרת ברדיו לב המדינה. החל ממרץ 2019 היא מגישה עם קותי סבג את תוכניות הרדיו "מעירים את המדינה", המשודרת בשעות 8 עד 10.

בקיץ 2021 נכנסה לבית האח הגדול לעונת VIP והודחה בהדחה החמישית, ובדצמבר 2022 החלה להשתתף באופן קבוע בתוכנית האירוח הסאטירית "מה שתגידו" של כאן 11.

חיים אישיים 
בצלאל נשואה לרועי עסיס והם הורים לשני בנים.

בצלאל צמחונית.

קישורים חיצוניים

הערות שוליים

שדרניות רדיו ישראליות
שדרני רדיו ישראלים
בוגרי תיכון רוגוזין (קריית גת)
משתתפי היחידה (תוכנית טלוויזיה ישראלית)
מתחרי האח הגדול (ישראל)
ישראליות שנולדו ב-1983
ישראלים שנולדו ב-1983